CELEX: 62011CA0185
Language: lv
Date: 2012-01-26 00:00:00
Title: Lieta C-185/11: Tiesas (astotā palāta) 2012. gada 26. janvāra spriedums — Eiropas Komisija/Slovēnija (Valsts pienākumu neizpilde — Tiešā apdrošināšana, kas nav dzīvības apdrošināšana — Direktīva 73/239/EEK un Direktīva 92/49/EEK — Nepareiza un nepilnīga transponēšana)

10.3.2012   
            
            
               LV
            
            
               Eiropas Savienības Oficiālais Vēstnesis
            
            
               C 73/6
            
         Tiesas (astotā palāta) 2012. gada 26. janvāra spriedums — Eiropas Komisija/Slovēnija
   (Lieta C-185/11) (1)
   
   (Valsts pienākumu neizpilde - Tiešā apdrošināšana, kas nav dzīvības apdrošināšana - Direktīva 73/239/EEK un Direktīva 92/49/EEK - Nepareiza un nepilnīga transponēšana)
   2012/C 73/09
   Tiesvedības valoda — slovēņu
   
      Lietas dalībnieki
   
   
      Prasītāja: Eiropas Komisija (pārstāvji — K.-Ph. Wojcik, M. Žebre un N. Yerrell)
   
      Atbildētāja: Slovēnijas Republika (pārstāvis — A. Vran)
   
      Priekšmets
   
   Valsts pienākumu neizpilde — Līguma par Eiropas Savienības darbību 56. un 63. panta pārkāpums — Padomes 1973. gada 24. jūlija Pirmās direktīvas 73/239/EEK par normatīvo un administratīvo aktu koordināciju attiecībā uz uzņēmējdarbības sākšanu un veikšanu tiešās apdrošināšanas nozarē, kas nav dzīvības apdrošināšana (OV L 228, 3. lpp.) 8. panta 3. punkta un Padomes 1992. gada 18. jūnija Direktīvas 92/49/EEK par normatīvo un administratīvo aktu koordinēšanu attiecībā uz tiešo apdrošināšanu, kas nav dzīvības apdrošināšana, ar kuru groza Direktīvu 73/239/EEK un Direktīvu 88/357/EEK (Trešā nedzīvības apdrošināšanas direktīva; OV L 228, 1. lpp.) 29. un 39. panta pārkāpums
   
      Rezolutīvā daļa:
   
   
               1)
            
            
               nepareizi un nepilnīgi transponējot valsts tiesību sistēmā Padomes 1973. gada 24. jūlija Pirmo direktīvu 73/239/EEK par normatīvo un administratīvo aktu koordināciju attiecībā uz uzņēmējdarbības sākšanu un veikšanu tiešās apdrošināšanas nozarē, kas nav dzīvības apdrošināšana, kurā grozījumi izdarīti ar Eiropas Parlamenta un Padomes 2005. gada 16. novembra Direktīvu 2005/68/EK, un Padomes 1992. gada 18. jūnija Direktīvu 92/49/EEK par normatīvo un administratīvo aktu koordinēšanu attiecībā uz tiešo apdrošināšanu, kas nav dzīvības apdrošināšana, ar kuru groza Direktīvu 73/239/EEK un Direktīvu 88/357/EEK (Trešā nedzīvības apdrošināšanas direktīva), kurā grozījumi izdarīti ar Direktīvu 2005/68, Slovēnijas Republika nav izpildījusi pienākumus, kas ir paredzēti Direktīvas 73/239 8. panta 3. punktā un Direktīvas 92/49 29. un 39. pantā;
            
         
               2)
            
            
               prasību pārējā daļā noraidīt;
            
         
               3)
            
            
               Eiropas Komisija un Slovēnijas Republika sedz savus tiesāšanās izdevumus pašas.
            
         
      (1)  OV C 269, 10.09.2011.